ન્યૂયોર્કઃ ડોનાલ્ડ ટ્રમ્પ અમેરિકાના રાષ્ટ્રપતિ બન્યાં તેને 18 માસથી વધુનો સમય થઈ ગયો છે. પરંતુ કોલારાડો સ્ટેટના કેપિટલ બિલ્ડિંગમાં તેમની તસવીર નથી લગાવવામાં આવી. અહીં પ્રેસિડેન્શિયલ વોલ પર નવા રાષ્ટ્રપતિનો ફોટો ફાળો એકઠો કરીને લગાવવામાં આવે છે. ટ્રમ્પની તસવીર લગાવવા માટે 10 હજાર ડોલર (લગભગ 6 લાખ 90 હજાર રૂપિયા) ફાળો એકઠો કરવાનો હતો. સ્થાનિક ટીવી ચેનલનો દાવો છે કે આ વખત એક વખત એક ડોલર પણ ફાળો નથી મળ્યો. જે બાદ કેટલાંક મસ્તીખોર લોકોએ દિવાલ પર રશિયાના રાષ્ટ્રપતિ વ્લાદિમીર પુતિનનો ફોટો લગાવી દીધો છે.